Aramealaiset

Aramealaiset  (arameaksi  ܐܪ̈ܡܝܐ‎‎, ʼaramáyé, assyrian kielellä Aramu, Arimi ahlamû) olivat paimentolaiskansa, joka vaelsi Mesopotamiaan noin vuonna 1100 eaa. He olivat luoteis-seemiläisiä nomadeja, jotka puhuivat aramean kieltä. 

Aramealaiset lähtivät Itä-Syyriasta liikkeelle luultavasti suuren kuivuuden aiheuttaman nälän takia. Aramealaisheimot tekivät sivistysvaltioiden alueille valloitus- ja ryöstöretkiä monena aaltona. Nämä paimentolaiset myös kävivät kauppaa ja levittivät kirjakieltään Lähi-itään. Aramealaiset omaksuivat valloittamissaan kaupungeissa paikallisen kulttuurin.  

Sekä Assyrian että Babylonian hallitsijat yrittivät torjua aramealaisia monilla sotaretkillä. Nämä valtasivat siitä huolimatta suuren osan Assyrian läntisistä provinsseista ja nousivat Babylonian hallitsijoiksi. He perustivat myös Syyriaan useita kuningaskuntia ja heettiläisvaltakunnan raunioille syntyi myös aramealais-heettiläisiä valtioita. Israel, Foinikian kaupungit ja Assyria torjuivat aramealaisvalloitukset.

Damaskos lienee ollut tunnetuin aramealaisvaltio. Hajaannus koitui aramealaisten tappioksi. Uus-Assyria kukisti monia aramealaisvaltioita ja toiset aramealaisheimot sulautuivat Assyrian ja Babylonian tienoilla ja sulautui sittemmin täysin Assyrian valtakuntaan. Aramean kieli levisi 800-luvulta eaa. lähtien keski-Assyrian aikana Lähi-idän yleiskieleksi kaupan välityksellä. Kirjurit käyttivät arameaa, jota puhuttiin yleiskielenä. Aramealaisilla oli kameleita. Aramealainen kirjoitus synnytti heprealaisen kirjoituksen. Vasta arabien levittäytyminen syrjäytti aramean kielen 600-luvulla jaa.

Varhaishistoria, edeltäjät 

Aramealaisten vaellus tuo mieleen noin tuhat vuotta aiemman amorilaisten vaelluksen. Syykin lienee sama, kuivuus.  Aramealaiset olivat teltoissa asuvia puolipaimentolaisia ja myös kauppamiehinä tunnettuja. Jo ennen amorilaisia oli akkadilaisia virrannut Mesopotamiaan noin 3000 eaa.

Ei tiedetä, onko Eblan ja Akkadin savitauluissa 2300–2250 eaa. mainittu armi, arame aramealaisia. Aram mainitaan Marin savitauluissa 1900 eaa. ja Ugaritin  kirjoituksissa 1300 eaa. 

Aramealaiset alkujaan paimensivat karjaa ja/tai viljelivät maata alkujaan Palmyran ja Eufratin välisellä itä-Syyrian ylängöllä.

Kassiitit mainitsevat Ahlamun kultakaravaanit jo kassiittiajalla.. Assyrian kuningas Assur-Resisi kertoo tuhonneensa erään aramealaisten sotajoukon. Ehkä noin 1300 eaa. Israelin heimot, jotka olivat luultavasti aramealaisia, saapuivat Palestiinaan, mutta lähtivät pian Egyptiin.  Noin 1300–1200 eaa. aremealaiset alkoivat hyökätä Assyrian alueelle. Noin 1200 eaa. aramealaiset etenivät Assyrian heikennyttyä Keski-Eufratille.

Valloitusretket 
Aramealaisten merkittävin laajenemine Lähi-idässä tapahtui noin 1100–900 eaa. Keski-Assyrian romahdus noin 1050 eaa. antoi aramelaisille mahdollisuuden.

Ensimmäinen kiistaton maininta aremealaista on Assyrian kuninkaan Tiglat-Pileser I: savitauluissa noin 1100 eaa. Tiglatpileser I:n aikana 1114–1076 eaa. aramealaiset tunkeutuuivat laajalle alueelle Libanonin, Palmyran ja Karkemisin seuduille, ja Eufratin varrelle Babylonian rajalta pohjoiseen. 
Ugaritissa alkoi suuri kuivuus noin 1100 eaa. Se luultavasti ulottui aramealaisten maahan. Nälän torjuakseen aramealaisten oli pakko paeta sitä. Vuoden 1083 eaa. Assyrian kuivuus aiheutti niin suuren nälän, että ihmiset söivät toisten ihmisten lihaa.

Tiglatpileser ja hänen seuraajansa eivät kyenneet estämään aramealaisten hyökyä. Kun yksi aramealaisjoukko kukistui, toinen tuli tilalle. Assyrialaiset kykenivät silti osin estämään aramealaisten valloitukset. Mutta aramealaiset valtasivat monia alueita Eufratin keskijuoksulta ja Asyrian-Babylonian rajaseudun. Araemalaiset ryöstelivät kauppakaravaaneja. Assyriasta Babyloniin täytyi karavaanin sen takia kiertää kaukaa Iranin vuorten, Hamadanin-Kermanshahin kautta.

1000-luvulla aramealaiset hyökkäsivät Keski-Eufratille, ja Etelä-Babyloniaan. Nebukardessar I:n seuraaja kukistui aramealaishyökkäykseen.
 
Aramealaisia saapui Balikh- ja Khaburjoelle sekä vähä-Zabjoelle. Eri aramelaisryhmät saartoivat osin kutistuneen Assyrian.

Aramealaiset valtasivat monet Pohjois-Syyrian heettiläiset pikkuvaltiot, mm Karkemishin, Aleppon ja Haman.

Aramealaset etenivät Libanonin laaksoon asti vallaten Damaskoksen. Mutta Foinikian kaupunkeja suojasivat vuoret.

Babyloniassa Sippar joutui aremalaisten saartamaksi. Babylon ja Borsippa kärsivät niinikään aramelaisten ryöstelyistä. Babylonin kuninkaan Nabumukinaplin hallitessa maata 977–942 eaa. tärkeän uuden vuoden johlan Akitu-seremoniaa ei voitu pitää, kun vihamielsiet aramelaiset estivät liikkeet alueella.

Valtiot, sodat 
Aramealaiset heimot kilpailivat keskenään. Tunnetuin 40 heimosta oli pakod. Aramealaisia kuningaskuntia nousi pohjois- ja itä-Syyriaan, etelä-Anatoliaan ja pohjois-Mesopotamiaan. Aramealaiset perustivat mm. Zoban (Sooban) kuningaskunnan. Se oli alussa johtava aremealaisista pikkuvaltioista.   Mutta Israelin kuningas Daavid voitti Sooban kuninkaan Hadadaserin ja liittoutui Hamaton aremealaiskuninkaan kanssa.

Damaskos nousi aramealaisten keskuudessa johtoon Salomon hallitessa Israelia. Tunnettuja aremalaisia kuningaskuntia olivat myös Guzana (Pit Bahian), Tilbarsip ja Hama. Damaskoksen aramealaiset uhkasivat Israelia. Nämä kaksi valtoita sotivat monta kertaa.

Vuonna 934 eaa. aramealaiset valvoivat Assyriassa kaikkia muita kaupunkeja Tigriin länsipuolella, paitsi Assuria.
Aramealaisten mahti Lähi-idässä oli huipussaan noin 900 eaa. Tällöin aramelaiset olivat Babyloniassa ja vallaneet Syyriassa ja Assyriassakin monia alueita.

Kuningaskuntien häviö 
Uus-Assyrian kuninkaat alkoivat vallata alueita lännestä.

Assyrian kuningas Assurnasirpal II kukisti aramealaisetkin taktiikalla, jossa vastustajaa kohtasi alistuminen tai tuho. Käymällä raakaa totaalista sotaa Assyria saattoi kukistaa aiemmin ylivoimaiset, mutta hajanaiset aramealaiset. Mutta vielä Salmanassar III ei onnistunut valtaamaan Damaskosta 15 vuoden sodasta huolimatta.

Assyrian kuningas Tukulti-Ninurta valtasi n. 855 eaa. Laqen aramealaiskaupungin. Mm Israelin kuningas Ahab taisteli Damaskoksen aramealaisia vastaan. Mutta Assyria kukisti 733 eaa. Damaskoksen. Babylonin kuningas Eriba-Marduk karkotti aramealaiset noin 770 eaa. Silti yhä 700-luvulla eaa. aramelaiset ahdistelivat myös Assyriaa. Aramelaiset auttoivat Uus-Babyloniaa kukistamaan Jerusalemin.

Kielen leviäminen 
Aramean kieli levisi laajalle, koska aramealaiset karavaanit kuljettivat tavaroitaan kaikkialla Lähi-idässä.
Assyrialaiset tekivät aramelaisista kirjureita. Noin 800 eaa. aramea oli vakiintunut Uusassyrian yleiskieleksi.
Aramean kielen aakkosten pohjalta syntyivät heprean aakkoset. Vanhan aramean käyttö jatkui Lähi-idässä noin vuoteen 200 eaa. ja uuden aramean noin vuoteen 600 jaa., kunnes arabia korvasi sen.

Lähteet

Aiheesta muualla 

Muinaiset kansat